Burjassot consciencia a la ciutadania per al reciclatge d’aparells elèctrics i electrònics
2025-07-24

Els veïns de Burjassot rebran aquesta setmana, concretament els dies 13 i 14, una visita molt especial. Es tracta de dos informadors que van a recórrer el municipi, pujats en les seues bicicletes, amb l’objectiu de conscienciar-los sobre la importància de reciclar els aparells electrònics i elèctrics per a tenir un entorn ambiental de qualitat. Una campanya que arriba al municipi de mans de la Generalitat Valenciana, des de la Conselleria d’Agricultura, Medi Ambient, Canvi Climàtic i Desenvolupament Rural.

La campanya “Recicla els teus aparells elèctrics i electrònics” s’està desenvolupant, de manera simultània, en les tres províncies de la Comunitat Valenciana i el seu objectiu fonamental és el de sensibilitzar i implicar a la població en la prevenció i el reciclatge d’aparells elèctrics i electrònics.

Les persones que condueixen les bicicletes recorreran els diferents barris de Burjassot per a informar als ciutadans que, si ho desitgen, poden dipositar en els remolcs que ells porten els aparells electrònics de menys de 25 centímetres que tinguen en desús. A més, aquells veïns que participen en la campanya, bé rebent la informació o bé aportant un aparell per al seu reciclatge, tindran un xicotet detall que serà lliurat pels informadors. Les persones que lliuren un aparell electrònic, podran, a més, emplenar un cupó amb les seues dades personals i entrar en el sorteig d’un viatge al Teide.

Tota la informació de la campanya pot consultar-se en www.reciclatusaparatos.com i en el Facebook Recicla tus aparatos.